Diari Oficial de la Generalitat Valenciana


Sumari del DOGV 6026, del 02-06-2009 (2009/6161)

Convocatòria d'Assemblea General ordinària,
-------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6161


Data del document
:   21-05-2009

Organisme emissor
:   Caixa Rural de Casinos, SCOOP Crèd. V.

Tipus de document
:   Convocatòria

Convocatòria d'Assemblea General ordinària, [2009/6161]  
En compliment de l'acord adoptat pel Consell Rector d'esta entitat, Caixa Rural de Casinos, S. Coop. de Crèdit V., i de conformitat amb les normes legals i estatutàries d'aplicació, es convoca tots els socis d'esta Caixa Rural per a celebrar Assemblea General ordinària, en la sala d'actes de la Caixa Rural, situada al domicili social, plaça Major, núm. 10, de Casinos (València), el pròxim dia 23 de juny, a les 22.00 hores en primera convocatòria i a les 22.30 hores en segona convocatòria, per a tractar els distints punts del següent orde del dia:  
1r. Confecció de la llista d'assistents i constitució de l'Assemblea General.  
2n. Informe de gestió, examen i aprovació, si és procedent, dels comptes anuals (balanç, compte de pèrdues i guanys, estat de canvi de patrimoni net, estat de fluxos d'efectiu i memòria) i informe d'auditoria, corresponents a l'exercici 2008 i la gestió del Consell Rector.  
3r. Proposta de distribució dels resultats de l'exercici 2008 i aprovació si és procedent.  
4t. Liquidació del pressupost de la reserva de formació i promoció cooperativa de 2008 i Pla d'Inversions i Despeses per a l'exercici 2009.  
5é. Nomenament d'auditors de comptes.  
6é. Informació sobre proposta d'acord de constitució del grup cooperatiu Cajamar.  
7é.Votació assembleària sobre la constitució del grup cooperatiu Cajamar.  
8é. Informació i aprovació, si és el cas, de la proposta de modificació d'Estatuts Socials, que afectarà els articles 7, 8, 9 i 65 a 75, ambdós inclusivament, i renumeració dels preexistents.  
9é. Delegació de facultats per a l'execució, en tot el que és necessari, de la totalitat d'acords adoptats per l'Assemblea i, en especial, habilitació del president, vicepresident i secretari del Consell Rector i dels seus substituts estatutaris, per a procedir a escripturar, inscriure en els registres de pertinència i executar els acords que s'adopten en l'Assemblea i, si és el cas, per a aclarir-los, completar-los, esmenar-los o modificar-los -amb l'acord previ col·legiat de l'òrgan rector- en tots els termes que siguen oportuns i/o necessaris per a la seua perfecció i completa efectivitat.  
10é. Suggeriments i preguntes al Consell Rector relacionades amb els assumptes expressats en la convocatòria.  
11é. Aprovació immediata de l'acta per la pròpia Assemblea o, si no n'hi ha, designació de dos socis, -amb els seus suplents- per a l'aprovació ulterior d'aquella, junt amb el president, dins dels 15 dies següents.  
Casinos, 25 de maig de 2009.- El president del Consell Rector: Eleuterio Hernández Montañés.  
Nota: d'acord amb el que establixen els Estatuts Socials d'esta Caixa Rural i la legislació vigent, els estats financers, l'informe de verificació de comptes anuals, l'informe de gestió, l'informe d'auditoria, el text de l'acord de constitució i funcionament del grup cooperatiu Cajamar, el text de la proposta de les modificacions estatutàries i els altres documents que han de ser sotmesos a l'aprovació de l'Assemblea General estaran a disposició dels socis, per al seu examen, al domicili social de l'entitat, situat a Casinos (València), plaça Major, número 10, de 09.00 a 14.00 hores, durant els dies hàbils següents a l'anunci de la present convocatòria i fins al dia de la celebració de l'Assemblea.  
El soci que ho sol·licite per escrit tindrà dret a rebre gratuïtament còpia dels indicats documents, amb antelació a la celebració de l'Assemblea.